OpenLLM-France/wikimedia huggingface dataset:
# Michel Serrault

Michel Serrault (Brunoy, Essonne, Frantzia, 1928ko urtarrilaren 24a - Calvados, 2007ko uztailaren 29a) frantses antzezlea izan zen.

## Biografia

1954. urtean hasi zen antzezle gisa lanean, baina lehenengo lanak barrea erraz eragitea beste helbururik ez zuten filmetako paperak izan ziren.
1973. urtean, aldiz, antzerkian lortu zuen ospea, La Cage aux folles (Eroen kaiola) laneko Zaza Napoli trabestiaren paperean. Lan horren aurretik, zineman Le Viager (1972) lanean ospetsu egingo zuten paperen eredua aurkitu zuen. Urte horretan bertan, Un meurtre est un meurtre (Hilketa bat hilketa bat da) lanean, ikerketa-metodo susmagarriez baliatzen den polizia baten papera egin zuen. Hala, Serraulten karrera lan komikoen eta ezohikoen artean igaro zen. Alde batetik, aipatutako La Cage aux folles (1978-1985) eta Pierre Tcherniaren komedia satirikoak, Les Gaspards (1974), La Gueule de l'autre (1979, Bestearen aurpegia), eta, beste alde batetik, gaizkiaren hezur-mamitzea, hala nola Fantômes du chapelier (1982, Txapelgilearen mamuak), À mort l'arbitre (1984), Docteur Petiot (1990), Mortelle randonnée (1983, Bira hilkorra), On ne meurt que deux fois (1986, Bitan besterik ez da hiltzen).
Horrez gainera, Serraultek maisutasun handiz egin zituen ñabarduraz beteriko pertsonaiak, hala nola Garde à vue (1981, Adi egon) eta Nelly et monsieur Arnaud (1995) lanetako pertsonaia bakartiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318088
* Multimedia: Michel Serrault / Q318088
# Maya Meschkuleit

Maya Meschkuleit 2001eko uztailaren 28an jaio zen, Vancouverren.

## Ibilbide profesionala

2019an hasi zituen ikasketa unibertsitarioak Yaleko Unibertsitatean.
2024ko Udako Olinpiar Jokoetan zilarrezko domina irabazi zuen emakumezkoen zortziko eskifaiako kidea da, Errumaniako Olinpiar taldearen ia lau minutu atzetik. v
Udako Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | Zortzikoa lemazainik gabe |

## Erreferentziak

* 1 2 (Ingelesez) «Maya Meschkuleit» Team Canada - Official Olympic Team Website 2024-06-19 (Noiz kontsultatua: 2024-08-22).
* ↑ (Ingelesez) «Rowing 8 team takes home silver in Paris» cknewstoday.ca 2024-08-03 (Noiz kontsultatua: 2024-08-22).

## Kanpo estekak

* Datuak: Q128395677
# Maya Lauqué

Maya Lauqué (Baiona, 1979ko otsailaren 11) lapurtar telebista aurkezlea da. Sud-Ouest egunkarian hasi zen lanean. 2006an i-Téléra pasa zen eta hainbat saiotan izan da.

## Saioak
### i-Télé (2007–13)

* i matin eta i matin week-end
* 1 h 30 Chrono Présentateur
* Le 18-20
* À propos
* Le forum de l'info
* Le match des éditorialistes
* Ça se dispute
* L'info sans interdit
* Le 6-9
* Le journal de la nuit
* La grande édition
* L'édition de la nuit

### France 5 (2013–egun)

* La Quotidienne

## Erreferentziak

* ↑ France 5. Biographie de Maya Lauqé. .
* Datuak: Q3302906
* Multimedia: Maya Lauqué / Q3302906
# Maya Zankoul

Maya Zankoul (arabieraz: مايا زنقول‎; Hasbaya, 1986ko ekainaren 30a) libanoar idazlea, artista bisuala, blogaria eta telebistako pertsonalitatea da. Liburuetan eta komikien lineako blogean argitaratutako marrazkiengatik eta komikiengatik da ezaguna.

## Biografia

Jiddan (Saudi Arabia) hazi zen, eta 2005ean bere jaioterrira itzuli zen. Han, Bachelor of Arts bat lortu zuen Diseinu Grafikoan 2007an, Notre Dame de Louaizé Unibertsitatean, Zouk Mosbehen (Libano).

## Erreferentziak

* ↑ Laurence Le Saux. Maya Zankoul, blogueuse libanaise sans peur et sans reproche. .
* ↑ Magda Abu-Fadil. (7 octobre 2011). Maya Zankoul: Lebanon’s Media Wunderkind. Huffington Post.
* ↑ Olivier Gasnier Duparc. (20 octobre 2016). Beyrouth et New York se ressemblent, la preuve par 40 (illustrations). L'Orient-Le Jour.

## Kanpo estekak

* Datuak: Q3853157
* Multimedia: Maya Zankoul / Q3853157
# Maya Gold

Maya Gold (euskaraz Maien Urrea) Mike Oldfield musikagilearen abesti bat da. 1992an Tubular Bells II diskoaren barnean kaleratu zuen.

## Kanpo estekak

* Maya Gold abestia entzungai
* Datuak: Q12263283
# Maya Hansen

Maya Hansen (Madril, 1978)madrildar moda-diseinatzailea da. 2000. urtean Porto Fashion Award saria irabazi zuen Santiago Calatrava arkitekto valentziarrean inspiratutako bilduma batekin. 2001ean Smirnoff Fashion Awards sarien bigarren saria irabazi zuen.

## Biografia

Maya Carbajal Alex-Hansen Madrilen jaio eta hazi zen. Aita argentinarra eta ama daniarra ditu.
Madrilgo Moda Diseinuko Goi Mailako Zentroan ikasi zuen eta ohorezko matrikularekin graduatu zen 2002an.

## Lan ibilbidea

2002ko otsailean aurkeztu zuen lehen bilduma Gaudí Fashion Show-en.
Maya Hansen marka 2004an sortu zuen, eta, 2006tik aurrera,batez ere kortseetan espezializatu zen.
2009an Cup Cakes Around the World bilduma aurkeztu zuen Valentziako Modaren Astean. Bildun¡ma horrek tartak zituen oinarri.
Maya Hansen 2010ean hasi zen EGO Madrid Cibeles Fashion Week delakoan AW'10 Heavy Metal Couture bildumarekin, eta 2010eko irailean L' Oreal Prize saria irabazi zuen, SS11 Lace Wings’ bilduma duen diseinatzaile gazte baten bilduma onenarentzat.
AW'11 Queens of Spain bildumak oihartzuna izan zuen munduan, eta Lady Gagak bere hainbat jantzi erabili zituen. Hedapen handi horren ondorioz, SS12 Knotted bilduma aurkeztu zuen Cibeles Fashion Show Madrid-en, Espainiako moda-ospakizun garrantzitsuenean.
AW 5th Ave bilduma izan zen Mercedes -Benz Fashion Week Madrid-en aurkeztu zuen lehen bilduma, eta, geroago, Parisko 2012ko moda-astean. New Yorkeko 5. etorbidean inspiratu zen, eta Diorren New Look motako bilduma izan zen, alfonbra gorria, zinema amerikarreko aktoreak eta zuri-beltzeko filmei keinu eginez.
2012an, Skully Tulum bilduma Mexikoko floran, faunan, kolorean eta argian, Frida Kahlon, kalaberetan eta birjinetan inspiratuta zegoen.
Hainbat pertsona ospetsu jantzi ditu: Lady Gaga, Anne Igartiburu, Juncal Rivero, Txus Di Fellatio, Pilar Rubio, Paula Vázquez, Malena Costa, Paz Vega, Carolina Bang, Noelia López, Soraya Arnelas, Adriana Abenia eta Romina Belluscio.

## Iruditegia

* Maya Hansenen Kortsea. Classics bilduma. 2014.
* Underbust kortsea. Birth bilduma. 2019.
* Kortsea. Art Globetrotter bilduma. 2019.
* Kortsea. Art Globetrotter bilduma. 2019.

## Erreferentziak

* ↑ (Gaztelaniaz) «Modapedia de Maya Hansen» Modapedia 2013-11-04 (Noiz kontsultatua: 2023-09-29).
* 1 2 3 4 5 Maya Hansen web. .
* ↑ Maya Hansen. .
* 1 2 Muñoz, Rafael. Rafael Muñoz entrevista a Maya Hansen. .
* ↑ Maya Hansen. .
* ↑ Rodríguez, Patricia. (3 de septiembre de 2012). Maya Hansen: 15 razones por las que viajar a México. .

## Kanpo estekak

* Maya Hansenen webgune ofiziala.
* Datuak: Q6007612
* Multimedia: Maya Hansen / Q6007612
# Maya Moore

Maya April Moore (Jefferson City, Missouri, AEB, 1989ko ekainaren 11) estatubatuar saskibaloiko jokalaria da. WNBAko Minnesota Lynxen jokatu zuen. 29 urterekin erretiratu zen.
Moorek Connecticuteko Unibertsitateko saskibaloian jokatu zuen. 2011n profesional bihurtu zen, eta WNBA txapelketa irabazi zuen Lynxekin. 2011-2012 denboraldian Ros Casares Valencia taldearekin izan zen Euroligako txapeldun. Emakumezkoen ligako taldea bat-batean desegin ondoren, maletak egin zituen eta Txinara joan zen, Shanxi Xing Rui Flame taldera, eta han ere txapeldun izan zen 2013an.

## Kirol-ibilbidea
### Unibertsitatea

Moore izan zen AEBko emakumezkoen saskibaloi-jokalari garrantzitsuenetako bat. Artean, Wade Saria hiru aldiz irabazi duen jokalari bakarra izan zen. Unibertsitateko saskibaloi-jokalari onenak bereizten ditu trofeo horrek. Unibertsitateko saskibaloi-klubak (UConn Huskies) bi aldiz irabazi zuen NCAA txapelketa lau urteko ibilbidean.

### Profesionala

Moore WNBAko 2011ko draftaren lehen zenbakian hautatu zuten. Minnesota Lynx-ek aukeratu zuen eta urteko Rookie saria irabazi zuen. Lehen denboraldian, Minnesota Lynxek irabazi zuen WNBA txapelketa.

## 29 urterekin saskibaloia utzi

Maya Moore jardunean zegoen, gailurrean zegoen, gelditu eta dena uztea erabaki zuenean. 29 urterekin bi urre olinpiko irabazi zituen, bi mundial, WNBAko lau titulu, Euroliga bat... Moore erlijiosoa da eta gizon errugabe baten askatasunaren alde borrokatzeko utzi zuen saskibaloia.

## Sariak eta aintzatespenak

* Wade Saria hiru aldiz, Unibertsitateko saskibaloi sari gorena.
* 2011n Rookie saria.

## Erreferentziak

* 1 2 (Gaztelaniaz) «Maya Moore, la leyenda que lo dejó todo para sacar a un inocente de la cárcel» ELMUNDO 2020-07-02 (Noiz kontsultatua: 2024-05-14).
* ↑ Maya Moore, Lynx escape with win
* ↑ Ros Casares’ Dream Team: Anticipation For 2011-12 Builds With Lauren Jackson, Maya Moore Signings
* ↑ (Ingelesez) Streeter, Kurt. (2023-01-20). «A Farewell to Maya Moore, a Team Player Who Is Also One of a Kind» The New York Times ISSN 0362-4331. (Noiz kontsultatua: 2024-05-14).

## Kanpo estekak

* Profila WNBA.com
* Estadísticas de Maya Moore en Basketball-Reference.com
* Datuak: Q609527
* Multimedia: Maya Moore / Q609527
# Mirafloresko kartusia

Mirafloresko kartusia (gaztelaniaz: La Cartuja de Miraflores) Espainiako Gaztela eta Leon autonomia erkidegoko Burgos hirian dagoen Kartusiar Ordeneko monasterioa da, erdigunetik 3 bat kilometrora dagoena muino baten gainean.
1454 eta 1484 artean eraiki zuten arte gotikoan, Elisabet I.a Gaztelakoak bultzaturik. Izan ere, erregina haren gurasoak tenplu honetan daude lurperaturik, Joan II.a Gaztelakoa eta Elisabet Portugalgoa hain zuzen ere.

## Iruditegia

* Ate nagusia.
* Barneko patioa.
* Erretaula.
* Joan II.a Gaztelakoa eta Elisabet Portugalgoaren hilobia.

## Ikus, gainera

* Isabeldar gotikoa

## Kanpo estekak

* Kartusiaren webgunea (Gaztelaniaz)
* Datuak: Q2551859
* Multimedia: Cartuja de Miraflores (Burgos) / Q2551859
# Miraflores de la Sierra

Miraflores de la Sierra Madrilgo Erkidegoko udalerri bat da, Cuenca Alta del Manzanares eskualdean dagoena. 2009ko urtarrilaren 1eko erroldan 5.947 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q55481
* Multimedia: Miraflores de la Sierra / Q55481
# Middletown (New York)

Middletown New York estatuko hiri bat da. Orange konderrian kokatua dago. 2010ean 28.086 biztanle zituen, 13,15 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q6842070
* Multimedia: Middletown, Delaware County, New York / Q6842070
# Middletown (Kalifornia)

Middletown Ameriketako Estatu Batuetako erroldak esleitutako leku bat da. Lake konderrian dago, Kalifornia estatuan. 1.114 biztanle ditu, 4,776232 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q2625116
* Multimedia: Middletown, California / Q2625116
# Middletown (Kentucky)

Middletown Kentuckyko hiri bat da. Jefferson konderrian kokatua dago. 2010ean 7.218 biztanle zituen, 13,05 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2115061
* Multimedia: Middletown, Kentucky / Q2115061
# Middletown (Michigan)

Middletown Ameriketako Estatu Batuetako erroldak esleitutako leku bat da. Shiawassee konderrian kokatuta dago, Michigan estatuan. 825 biztanle ditu, 1,272093 kilometro koadroko azaleran banatuta.

## Ikus, gainera

* Shiawassee konderria

## Kanpo estekak

* Datuak: Q2364878
# Middletown (Iowa)

Middletown Iowako hiri bat da. Des Moines konderrian kokatua dago. 2010ean 318 biztanle zituen, 1,58 kilometro koadrotan banatuta.

## Ikus, gainera

* Des Moines konderria

## Kanpo estekak

* Datuak: Q1928342
# Middletown (Maryland)

Middletown Ameriketako Estatu Batuetako inkorporatutako herri bat da. Frederick konderrian dago, Maryland estatuan. 4.943 biztanle ditu, 4,795342 kilometro koadroko azaleran banatuta.

## Ikus, gainera

* Frederick konderrian

## Kanpo estekak

* Datuak: Q756107
* Multimedia: Middletown, Maryland / Q756107
# Middletown (Rhode Island)

Middletown Ameriketako Estatu Batuetako inkorporatutako herri bat da. Newport konderrian kokatuta dago, Rhode Island estatuan. 17.075 biztanle ditu, 14,9 kilometro koadroko azaleran banatuta.

## Ikus, gainera

* Newport konderrian

## Kanpo estekak

* Datuak: Q1013038
* Multimedia: Middletown, Rhode Island / Q1013038
# Middletown (Ohio)

Middletown Ohioko hiri bat da. Butler konderrian kokatua dago. 2010ean 48.694 biztanle zituen, 67,82 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q985515
* Multimedia: Middletown, Ohio / Q985515
# Middletown (Missouri)

Middletown Ameriketako Estatu Batuetako hiri bat da. Montgomery konderrian dago, Missouri estatuan. 171 biztanle ditu, 0,832667 kilometro koadroko azaleran banatuta.

## Ikus, gainera

* Montgomery konderria

## Kanpo estekak

* Datuak: Q962920
# Middletown (Pennsylvania)

Middletown Pennsylvaniako borough bat da. Dauphin konderrian kokatua dago. 2010ean 8.901 biztanle zituen, 5,28 kilometro koadrotan banatuta.

## Ikus, gainera

* Dauphin konderria

## Kanpo estekak

* Datuak: Q61360541
# Memmelsdorf

Memmelsdorf Alemaniako udalerria da. Bavariako estatuan dago, [[Bamberg (barrutia)|Bamberg]] barrutian. 2014an 8.854 biztanle zituen 26,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q534442
* Multimedia: Memmelsdorf / Q534442
# Memoirs of a Geisha (filma)

Memoirs of a Geisha (euskaraz Geisha Baten Oroimenak) 2005eko Rob Marshall estatubatuar zinema zuzendariaren amodiozko drama bat da. Arthur Golden idazlearen Memoirs of a Geisha eleberrian oinarritua dago. Bertan, Zhang Ziyi, Ken Watanabe, Gong Li eta Michelle Yeoh aktoreek antzeztu zuten.
Filma Japonian girotua dago, Kalifornia, Kyoto hiriko hainbat kokalekutan filmatu zelarik, tartean Kiyomizu-dera eta Fushimi Inari-taisha.
Sei Oscar Sarietarako izendapenak jaso eta hiru irabazi zituen: Argazkigintza onenaren Oscar Saria (Dion Beebe), Zuzendaritza artistiko onenaren Oscar Saria (John Myhre eta Gretchen Rau) eta Jantzi-diseinu onenaren Oscar Saria (Colleen Atwood). Bi Urrezko Globo Sarietarako izendapenak ere jaso zituen, bat irabaziz: Jatorrizko musika onenaren Urrezko Globo Saria (John Williams). Sei BAFTA Sarirako izendapenak ere jaso zituen, hiru irabaziz: Argazkigintza, Zuzendaritza Artistiko eta Jantzi-diseinu onenaren BAFTA Sariak.

## Sinopsia

Oharra: Atal honek istorio osoa edo amaiera argitzen du.
1929. urtea Japonia. Chiyo, 9 urteko neskatoa, Nitta Okiya geisharen etxean lan egin dezan saldua da. Satsu anai zaharrak bere arreba putetxe batera bidaltzea ez du onartuko. Okiyaren etxean dagoela, Chiyok Kalabaza ezagutuko du, bera bezala gheisa izateko irakasten ari zaien neskatoa, bai eta Hatsumomo (Gong Li) geisha eta haren arerioa den Mameha (Michelle Yeoh) geisha ere. Chiyoren (Zhang Ziyi) hastapenak latzak izango dira, baina bere bizitza laztana izango dena ere topatuko du, Presidentea (Ken Watanabe), une hartatik harengandik hurbilago egoteko asmoz Chiyo geisha ospetsua bilakatzen saiatuko delarik.

## Aktoreak

* Zhang Ziyi: Sakamoto Chiyo/Nitta Sayuri
* Ken Watanabe: Iwamura Ken presidentea
* Gong Li: Hatsumomo
* Michelle Yeoh: Mameha
* Kōji Yakusho: Nobu
* Youki Kudoh: Kalabaza
* Kaori Momoi: Ama/Nitta andrea/Okasan
* Tsai Chin: Izeba
* Cary-Hiroyuki Tagawa: Baroia
* Suzuka Ohgo: Sakamoto Chiyo gaztea
* Kenneth Tsang: Jenerala
* Karl Yune: Koichi

## Kanpo estekak

* Filmaren webgune ofiziala (Ingelesez)
* Memoirs of a Geisha filmaren IMDBko fitxa irakurgai (Ingelesez)
* Memoirs of a Geisha filmaren trailer edo iragarkia ikusgai (Ingelesez)
* Datuak: Q45839
# Memerea

Memerea Muskizko auzoa da.
Auzo honetan Muskizko eskola nagusia dago: Cantarranas izenekoa.
Auzo honetan zenbait etxegilek herritarren borondatearen aurka proposatutako etxebizitzak eraikitzeko plana auzi asko sortu ditu Muskizen

## Erreferentziak

* ↑ Carlos Glariaren ikerketa
* ↑ Euskaltzaindiaren onomastika
* ↑ Garan, 2006ko irailaren 19an argitaratuta

## Kanpo estekak

* Datuak: Q12263365
# Memmingerberg

Memmingerberg Alemaniako udalerria da. Bavariako estatuan kokatuta dago, [[Unterallgäu (barrutia)|Unterallgäu]] barrutian. 2014an 2.691 biztanle zituen 6,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q547561
* Multimedia: Memmingerberg / Q547561
# Memmingen

Memmingen Alemaniako Bavaria estatu federaleko hiria da, Suabia eskualdeko hiri askea. Baden-Württemberg estatuarekiko muga egiten duen Iller ibaia igarotzen da Memenigenen mendebaldetik. Erdi Aroko alde zaharra Alemania hegoaldean ongien kontserbaturikoa da.

## Historia

Badirudi gaur egungo Memmingenen jatorria erromatarren Cassiliacum gotorleku militarrean dagoela. Ziurra dena da alamaniarren asentamendu bat bertan izan zela V mendean eta VII mendean frankoak bizi zirela bertan. Antzinako bi ibilbide garrantzitsu pasatzen ziren bertatik, alde batetik "gatzaren bidea", Lindautik Munichera eta ondoren Austria eta Bohemiara zihoana, eta bestetik "bide italiarra" Alemania Suitza eta Italiarekin lotzen zuena. Honen ondorioz 1158an fundaturiko Mammingin hiria, merkatal hiri garrantzitsua bihurtu zen eta 1286an inperial hiri askea bihurtu zen.
Martin Lutherren ideiak nekazariei aplikatzeko Hamabi Artikuluak dokumentua idatzi zen 1525ean Memmingenen. Hau kontsideratzen da Europa osoko lehenengo eskubide zibilen deklarazioa. Bi hilabete eskasetan Europan zehar 25.000 kopia barreiatu ziren. 1632an Hogeita Hamar Urteko Gerraren barruan suediarrek okupatu zuten hiria eta beren gudalosteen oinarrizko kanpaleku bihurtu zuten. 1802tik aurrera Bavariaren barnean dago.
Bigarren Mundu Gerran ingurua oso bonbakatu izan zen baina hiriaren alde zaharra ez. Horregatik oraindik erdi aroko etxe, patio eta gotorlekuak ikus daitezke.

## Ondasun nabarmenak

Alde zaharrean patrizioen etxe barrokoak daude, udaletxea pizkunde garaikoa da eta erdi aroko merkatu plaza dauka. Stadtbach erreka pasatzen den kale bitxiak ditu eta hiriko harresien bi kilometro inguru mantentzen dira oraindik, bere ate eta dorreekin. Honetaz gain aipatzekoak dira:
* San Martin eliza (St. Martinskirche): XVI mendeko eliza gotikoa da.
* Andre Mariaren eliza (Unser Frauenkirche): hiriko elizarik zaharrena da. XV eta XVI mendetako freskoak ditu.
* Kreuzherren monasterioa: XVII mendeko monasterio barrokoa da.
* Zazpi teilatutako etxea (Siebendaecherhaus): 1601ean eraikitako etxea da.

## Kultura

Urtero Arrantzaleen eguna (Fischertag) ospatzen da, hiria Erdi Arora itzultzen den jaia da hau. Bestalde lau urtetik behin Wallenstein Festival jaialdia izaten da, 4500 biztanlek XVII mendeko Wallensteinen etorrera antzezten dutelarik.

## Hiri senidetuak

Memmingen ondorengo hiriekin senidetuta dago:
| Glendale, Arizona (AEB)  Teramoko probintzia (Italia)  Teramo (Italia)  Auch (Frantzia)  Eisleben (Alemania) | Kiryat Shmona (Israel)  Karataş (Turkia)  Litzelsdorf (Austria)  Chernihiv (Ukraina) |

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Hiriko udal webgunea (Alemanez)
* Datuak: Q14825
* Multimedia: Memmingen / Q14825
# Memnon

Memnon, greziar mitologian, Etiopiako errege bat izan zen, Titono eta Eos, auroraren jainkosaren semea. Troiako Gerran, Troiaren defentsarako armada bat prestatu zuen, eta Akiles gerlari greziarrak hil zuen, Antilokoren heriotzagatik mendeku bezala. Bere heriotzaren ondoren, bere amak bere anaiak bidali zituen, lau haizeak (iparraldekoa, ekialdekoa, hegoaldekoa eta mendebaldekoa), Memnonen gorpua jasotzera. Eosek, bere semearen heriotzagatik negar egiteari ez zion utzi gau osoan, eta bere malkoak oraindik ikus daitezke goiz hotzetan, ihintz bezala. Eosen minagatik hunkiturik, Zeusek, Memnoni, hilezkortasuna eman zion.
Memnonen heriotza, zabal kontatzen da Etiopida olerki epikoan, Iliadaren ondoren idatzia, K.a. VII. mende inguruan. Kinto Esmirnakoak ere hitz egiten du Memnonen heriotzari buruz bere Posthomeroarrak izeneko olerkian.

## Kanpo estekak

* Datuak: Q506781
* Multimedia: Memnon / Q506781
# Memnoneko Kolosoak

Memnoneko Kolosoak (bertan arabieraz Al-Colossat edo Es-Salamat izenekin ezagunak) bi harrizko estatua erraldoi dira, Amenofis III.a faraoia irudikatzen dutenak eta Nilo ibaiaren mendebaldeko ibarrean kokatuak, Luxor parean, Medinet Habutik gertu eta Tebaseko nekropoli handietatik hegoaldera.
Bi estatua bikiek, Amenofis III.a adierazten dute eserita. Bere eskuak belaunetan daude, eta bere begirada ekialdera zuzendua dago, Nilo ibaia eta irteten ari den Eguzkirantz begira. Tamaina txikiagoko bi irudik, tronuaren ondoan daudenak, bere emazte Tiy eta bere ama Mutemuia irudikatzen dituzte, alboetako panelek, urteroko uholdeen jainkoa den Hapiren baxuerliebean eginiko alegoria bat erakusten dute.
Estatuak, kuartzita bloke handietan zizelkatuak daude, espresuki Giza eta Gebel el-Silsilako harrobietatik ekarriak, Asuan iparraldean. Eusten dituzten harrizko oinarriak kontutan hartuz, estatua hauek 18 metroko garaiera dute.
Kolosoen jatorrizko funtzioa, Amenofis III.aren hil multzoranzko sarreraren buru izatea zen: gurtza gune erraldoia, faraoia oraindik bizi zela eraikia, non lurrean zegoen jainkoa bezala gurtzen zen. Egun horietan, tenpluko multzoa, Egipto osoko handiena eta ikusgarriena zen. 35 hektareako azalera hartzen zuen. Karnakeko tenplua bera ere, Amenofisen multzoa baino txikiagoa zen. Gaur egun, baina, tenpluaren arrasto gutxi geratzen da.
Estrabon historialari eta geografo greziarrak, K. a. 27an gertatutako lurrikara batek Kolosoak kaltetu zituela dio. Ordutik, estatuek goizak argitzean "kantatzen" zutela esaten zen, bereziki hegoalderen zegoenak. Honen azalpena zera da: Tenperatura aldaketak, egun hasieran, uraren lurrintzea eragiten zuen, kolosoko zirriztuetatik irtetean, soinu berezi hori eragiten zuelarik. Septimio Severo erromatar enperadoreak estatua berritu zuen III. mendean eta ordutik ez da gehiago soinu hori entzun.
Memnoneko Kolosoak izena, aro helenistikotik dator. Kolosoak, izen horrekin bataiatu zituzten lehen bidaiari greziarrek, haue, tokikoei "Phamenoth" (Amenofis)en ahoskatzea entzuteak, Memnon izeneko Troiako Gerrako heroi bat eta Etiopiako erregea zena gogorarazten baitzien, bere armadak Afrikatik Asiara eraman zituena, setiatutako hiria defendatzen laguntzeko, eta azkenik Akilesek garaitu zuena.

## Kanpo estekak

* Datuak: Q750209
* Multimedia: Colossi of Memnon / Q750209
# Mixquiahuala de Juárez (udalerria)

Mixquiahuala de Juárez Mexikoko udalerri bat da. Hidalgo estatuan kokatua dago. 2010ean 42.834 biztanle zituen 114,99 km²ko azaleran. Herriburua [[Mixquiahuala (Mixquiahuala de Juárez)|Mixquiahuala]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846413
* Multimedia: Mixquiahuala de Juárez Municipality / Q3846413
# Mixotrofia

Mixotrofia hitza, mikrobiologian, bakterio eta protisto batzuek duten ezaugarri metaboliko bat izendatzeko erabiltzen da. Bakterio mixotrofoak bide autotrofoa ala heterotrofoa -biak- osatzeko gai dira. Materia organikoaren ezean, bide autotrofoa jarraituko dute glukosa lortzeko (argia eta CO$_2$ erabiliz), eta materia organikoaren aurrean hau erabiliko dute energia eta karbonoa lortzeko. Horregatik, esan ohi da organismo mixotrofoak heterotrofo fakultatiboak direla.
Mixotrofoen multzo honetan ere sartzen dira materia organikoa karbono iturri moduan erabiltzeko gai diren bakterioak eta, aldi berean, materia inorganikoa erabiltzen dutenak energia iturri gisa (hots, materia inorganikoa oxidatuz energia lortzen dutenak). Bakterio hauek ez dute Calvin zikloa burutzen.
Bakterioen artean hainbat genero eta espezie mixotrofoak dira (hidrogenoaren bakterioak, esaterako, edo fotosintesi bakteriarra burutzen dutenetako batzuk). Protistoen artean Euglena aipa daiteke. Ur gezatan bizi diren alga mikroskopiko hauek fotosintesia burutu ahal dute argiaren aurrean. Argiaren ezean, aldiz, heterotrofo bihurtzen dira eta materia organikoz elikatzen dira, organismo kimiorganotrofoen antzera.

## Kanpo estekak

* Datuak: Q585902